**BESZÁMOLÓ 2021.**

**TENGELICI TELEPÜLÉSI ÉRTÉKTÁR BIZOTTSÁG**

**tagjai: Tóthné Csapó Sára, Tóth Ferenc, Müller Gabriella, Farkas Zsuzsanna**

2017 augusztusának végén alakult meg községünkben a Települési Értéktár Bizottság.

Feladatunk a településünkön található nemzeti értékek feltárása, gyűjtése, rögzítése, gyűjtemény létrehozása, az értékek felterjesztése a Megyei Értéktárba valamint azok megismertetése településünk lakóival. Ehhez ***folyamatosan várjuk az értékmentő emberek javaslatait!***

A vírushelyzet lassan két éve bénítja, korlátozza a munkavégzésünket, rendezvényeinket. Ennek ellenére nem tétlenkedtünk:

- A 34 települési érték megjelentetése a Tengelici honlapon, ill. a könyvtárban.

- 11 érték bekerülése a Megyei Értéktárba.

- Tengelic füzetek 2. ( Horváth Balázs A Tengelici rétek védett növényei) és 3. szám ( Tóth Ferenc A tengelici katolikus egyházközség története) megjelentetése.

- Az utóbbi két tanévben támogatásunkkal iskolánk csapata a megyei értékvetélkedőn 1. helyezett lett. (Horváth Réka, Katz Dóra, Gyöngyösi Lili, Tóth Alexander, Szabó Gergő, Séta Míra)

- Helyi és megyei civil szervezetekkel, vállalkozásokkal és közintézményekkel a kapcsolat felvétele, folytatása: iskola, 3T, könyvtár, óvoda, nyugdíjasklub, népfőiskola, Tengelici Hírmondó, citera szakkör, Wosinsky Mór Megyei Múzeum, Megyei Levéltár, Nemzeti Művelődési Intézet megyei szervezete, Tolna Megyei Honismereti Egyesület.

- Folyamatos kapcsolattartás az önkormányzattal és a Tolna Megyei Értéktár Bizottsággal.

**2021. I. FÉLÉV**

- Januárban megterveztük az éves munkánkat, döntöttünk az Év települési értékéről: Kiss I. Hét törzs szoborcsoportja, valamint az önkormányzat képviselőtestületi ülésén beszámoltunk az előző évi munkánkról. A Kincses Tolna Megye vetélkedőre benevezett diák csapat felkészítése, támogatása.

- Februárban a Tengelici Hírmondóban közzétettünk egy ismertető szöveget és egy felhívást az Év települési értéke fotó-és alkotói pályázatra, ill. meghívót a III.15-i megemlékezésünkre. Megszerveztük az éves „Év értéke” együttműködést településünk több korábbi és új partnerével.

- Márciusban az értékvetélkedő csapatával és családjukkal, és néhány támogatónkkal rendbe tettük a Csapó sírkertet, de a 15-ei megemlékezésünk már elmaradt a vírus miatt

- Áprilisban elbíráltuk a beérkezett adatlapokat. Anyagot állítottunk össze a kishídjai harangról.

- Május Kiss I. két alkotásának tanulmányszobrának felállításához két anyag elkészítése: iskola elé kerül: Turbinák, polgármesteri hivatal elé a Szőlőlugas c. alkotás.

- Júniusban a gyűlésünkön elbíráltuk a beérkezett új adatlapokat és elfogadtuk az 1. félévi beszámolót. Az iskola diákjaival rendbetettük a pedagógus sírokat, immár a Hunyadi István által készített rövid életrajzuk ismertetésével. Részt vállaltunk az iskolai Csodaszarvas tábor programjaiban. Megválasztottuk a 2022 Év települési értékét: HONFOGLALÁSKORI TEMETŐ, KÖZÉPKORI TEMPLOMOS KÖZSÉG.

**II. FÉLÉV**

- Júliusban a TÉB 1. félévi beszámolója felkerült a tengelici honlapra. Részt vettünk kis busznyian a sárszentlőrinci Megyei Értéknapon.

- Augusztusban a Hírmondóban megjelentettük az Év települési értéke fotópályázatra és alkotások beküldésére felhívásunkat. Közel egy éves munka után elkészítettük Tengelic honlapján a Látnivalók oldal javítását. Három tagunk felvételt nyert a Tolna Megyei Honismereti Egyesületbe.

- Szeptemberben a fotókiállítás, alkotói pályázat anyagának összegyűjtése az Év települési értéke témában. A tengelici népfőiskolát felkaroltuk, segítjük annak programszervezését. Megjelentettük az önkormányzat támogatásával Tóth Ferenc tagunk Tengelici füzetek 3. kiadványt A tengelici római katolikus egyházközség története címmel. Az ifjú értékőr csapat megszervezése jelen pillanatban 5 fővel.

- Októberben részvettünk a Tolna Megyei Honismereti Egyesület szedresi rendezvényén, ahol ismét találtunk összefonódásra alkalmas lehetőséget munkánk és az egyesület munkája között. Október végén az érdeklődő gyöngyösi Kéktúra csapatot vezettük körbe a Zöldút egy részén. Benevetett az iskola egy történelmi levelezős versenyre, amiben két tagunk segít nekik.

- Novemberben adatlapokat fogadtunk el a gyűlésen. Megbeszéltük, majd elfogadtuk a 2021-es évi munkánkról és a kiadásokról szóló beszámolót valamint döntöttünk a jövő évi Év település értékéről és a munkatervünkről. A Hírmondóban cikket jelentettünk meg a szeptemberi fotó- és alkotói kiállításról.

**Terveink, céljaink:**

- Helyi védettség alá szeretnénk vetetni a fokozottan veszélyben lévő vagy ritka, egyedi értékeket, ill. a Települési értéktárba bekerült értékeket.

- A „Tengelici füzetek” sorozat 4. kiadása az önkormányzat és támogatók segítségével. ***Folyamatosan várjuk a kiadható írásokat, ill. adatlapokat!***

- Szeretnénk még több helyi (Öregfiúk, horgászok, vadászok, vállalkozók) és a két szőlőhegyi szervezetet (Szőlőhegyért Egyesület, Tengelic Szőlőhegyi Nyugdíjasok Érdekszövetsége) és személyt is bevonni az értékmentő, értékmegismertető munkánkba.

**A TELEPÜLÉSI ÉRTÉKTÁR BIZOTTSÁG**

**2021. ÉVI KIADÁSAI**

1. Kiállítás, alkotói pályázat kiadásai: 77 230 Ft
2. Tengelici füzetek 3. kiadása: 267 225 Ft
3. CD másolás: 9 996 Ft

**ÖSSZESEN: 354 451 Ft**

(A tervezett 350 000 Ft volt.)

Köszönjük polgármester úr, a képviselőtestület, jegyző asszony, az önkormányzat támogatását!

Tengelic, 2022.jan.6.

Farkas Zsuzsanna

TÉB elnöke